OpenLLM-France/wikimedia huggingface dataset:
# Meandre del Melero

El meandre del Melero és un revolt o torcera molt pronunciat que forma el curs del riu Alagón que es troba al límit oriental de la serra de Gata dins la comarca de Las Hurdes, dibuixant la frontera entre les províncies de Càceres i Salamanca.
És un paratge natural de gran bellesa i segons el nivell de l'embassament de Gabriel y Galan pot convertir-se en una illa.
Als voltants d'aquest meandre es troben les ruïnes dels despoblats d'Arrofranco i Martinebrón, i des del poble Riomalo de Abajo hi ha una pista forestal que dona accés al meandre.
El meandre pertany al Parc Natural Las Batuecas en la serra de França. La imatge del meandre sovint s'utilitza per representar el nord de la província de Càceres, que es pot observar des d'El Mirador de l'Antigua. Es poden practicar descensos en canoa o catamarà, pesca o albirament d'aus. El mirador ofereix una àmplia panoràmica sobre el riu i les serres que l'envolten, i és el lloc perfecte per observar les aus.
La fauna que predomina en la zona està formada per guineus, cabres salvatges, cérvols, senglars, conills i salamandres. Però, sobretot, destaca la presència d'algunes espècies protegides com la cigonya negra, el voltor negre i comú, l'àguila, el gat salvatge i la llúdriga. Una bona època per visitar el meandre és durant la temporada de la brama, que té lloc de setembre a octubre.
La vegetació està constituïda per plantes autòctones i arbres. La major part dels boscos han estat repoblats de pins. Hi ha diversos senders recòndits i paisatges abruptes amb combinacions de boscos d'alzines i arboços de zones ombrívoles.
Predominen els boscos mixtos de roure, castanyer i alzina surera, que estan en un estat de conservació excepcional, i d'acord amb l'orografia de la zona, es troben ginebres als vessants rocosos i verns dels cursos fluvials.
El meandre es caracteritza per la presència d'una gran varietat de vegetació amb abundància d'estepes, ginestes i brucs. A banda d'aquestes espècies es poden trobar plantes arbòries rares com la moixera, el grèvol i, especialment, el teix.

## Referències

* ↑ «Meandro el Melero» (en castellà). Diputación de Cáceres, 27-12-2017. [Consulta: 12 gener 2020].
# Medalla Boltzmann

La Medalla Boltzmann és el premi més important concernent a la mecànica estadística; el nom del premi és en honor del celebrat físic Ludwig Boltzmann. La Medalla Boltzmann és lliurada cada tres anys per la Comissió de Física Estadística de la Unió Internacional de Física Pura i Aplicada, durant la conferència plenària concernent a Física estadística.
El premi consisteix en una medalla daurada; en el front porta la següent inscripció Ludwig Boltzmann, 1844--1906.

## Guardonats

Tots els guardonats són físics influents o matemàtics que han fet contribucions rellevants a la física estadística en les passades dècades.
* 2013 Giovanni Jona-Lasinio i Harry Swinney
* 2010 John Cardy i Bernard Derrida
* 2007 Kurt Binder i Giovanni Gallavotti
* 2004 I. G. D. Cohen i H. Eugene Stanley
* 2001 Berni Alder i Kyozi Kawasaki
* 1998 Elliott Lieb i Benjamin Widom
* 1995 Sam F. Edwards
* 1992 Joel Lebowitz i Giorgio Parisi
* 1989 Leo Kadanoff
* 1986 David Ruelle i Yákov Sinái
* 1983 Michael I. Fisher
* 1980 Rodney J. Baxter
* 1977 Ryogo Kubo
* 1975 Kenneth G. Wilson

## Vegeu també

* Elliott Cresson Medal
* Premi Rumford
* Medalla Lorentz
* Medalla Bruce
* Medalla Eddington

## Enllaços externs

* International Union of Pure and Applied Physics Arxivat 2010-12-31 a Wayback Machine.
* Information about the winners by IUPAP Arxivat 2007-11-13 a Wayback Machine.
* StatPhys 23 Arxivat 2011-06-19 a Wayback Machine.
# Mende (desambiguació)

«Mende» té aquests significats:
# Mendata

Mendata és un municipi de la província de Biscaia, País Basc, pertanyent a la comarca de Busturialdea-Urdaibai.
Des del 27 de maig de 2013, el nucli d'Elexalde n'és la capital.

## Topònim

L'actual municipi de Mendata té el seu origen en l'anteiglesia de San Miguel de Mendata. El topònim aparentment està relacionat amb la paraula en basc mendi que significa «bosc». No està del tot clar el seu significat, però alguns filòlegs com Xabier Kintana, membre d'Euskaltzaindia, ho relacionen amb la paraula mendate o port de muntanya al considerar que la paraula ata és una variant de ate (port, porta). Altres filòlegs solien considerar-lo una variant del topònim Mendieta, que significa lloc de boscos. La ubicació geogràfica de Mendata, alhora als contraforts septentrionals de l'Oiz i la situació a major altitud de la comarca d'Urdaibai, fa plausible qualsevol d'ambdues teories sobre l'etimologia del nom.

## Personatges il·lustres

* Bitoriano Gandiaga, escriptor

## Referències

* ↑ Kintana, Xabier «A propósito del nombre de Atapuerca» (en castellà). El diario Vasco, 28-07-2007.

## Enllaços externs

* Mendata an Google Maps
# Maud (Oklahoma)

Maud és una ciutat dels Estats Units a l'estat d'Oklahoma. Segons el cens del 2000 tenia 1.136 habitants.

## Demografia

Segons el cens del 2000, Maud tenia 1.136 habitants, 435 habitatges, i 301 famílies. La densitat de població era de 452,2 habitants per km².
Dels 435 habitatges en un 36,6% hi vivien nens de menys de 18 anys, en un 51,3% hi vivien parelles casades, en un 14,7% dones solteres, i en un 30,8% no eren unitats familiars. En el 27,4% dels habitatges hi vivien persones soles el 15,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 3,07.
Per edats la població es repartia de la següent manera: un 28,1% tenia menys de 18 anys, un 9% entre 18 i 24, un 26,1% entre 25 i 44, un 19,8% de 45 a 60 i un 17% 65 anys o més.
L'edat mediana era de 36 anys. Per cada 100 dones de 18 o més anys hi havia 80,4 homes.
La renda mediana per habitatge era de 22.604 $ i la renda mediana per família de 27.847 $. Els homes tenien una renda mediana de 26.944 $ mentre que les dones 15.625 $. La renda per capita de la població era de 12.719 $. Entorn del 19,2% de les famílies i el 22,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Persones destacades

* Wanda Jackson (n. 1937), cantant de rockabilly

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Maud». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Maud». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Medaller dels Jocs Olímpics d'estiu de 1964

El medaller dels Jocs Olímpics d'Estiu de 1964 presenta totes les medalles lliurades als esportistes guanyadors de les proves disputades en aquest esdeveniment, realitzat entre els dies 10 i 24 d'octubre de 1964 a la ciutat de Tòquio (Japó).
Les medalles apareixen agrupades pels Comitès Olímpics Nacionals participants i s'ordenen de forma decreixent contant les medalles d'or obtingudes; en cas d'haver empat, s'ordena d'igual forma contant les medalles de plata i, en cas de mantenir-se la igualtat, es conten les medalles de bronze. Si dos equips tenen la mateixa quantitat de medalles d'or, plata i bronze, es llisten en la mateixa posició i s'ordenen alfabèticament.

## Medaller

| Jocs Olímpics d'estiu de 1964 | Jocs Olímpics d'estiu de 1964 | Jocs Olímpics d'estiu de 1964 | Jocs Olímpics d'estiu de 1964 | Jocs Olímpics d'estiu de 1964 | |
| Posició | País | | | | Total |
| 1 | Estats Units | 36 | 26 | 28 | 90 |
| 2 | Unió Soviètica | 30 | 31 | 35 | 96 |
| 3 | Japó | 16 | 5 | 8 | 29 |
| 4 | Alemanya | 10 | 22 | 18 | 50 |
| 5 | Itàlia | 10 | 10 | 7 | 27 |
| 6 | Hongria | 10 | 7 | 5 | 22 |
| 7 | Polònia | 7 | 6 | 10 | 23 |
| 8 | Austràlia | 6 | 2 | 10 | 18 |
| 9 | Txecoslovàquia | 5 | 6 | 3 | 14 |
| 10 | Regne Unit | 4 | 12 | 2 | 18 |
| 11 | Bulgària | 3 | 5 | 2 | 10 |
| 12 | Finlàndia | 3 | 0 | 2 | 5 |
| 12 | Nova Zelanda | 3 | 0 | 2 | 5 |
| 14 | Romania | 2 | 4 | 6 | 12 |
| 15 | Països Baixos | 2 | 4 | 4 | 10 |
| 16 | Turquia | 2 | 3 | 1 | 6 |
| 17 | Suècia | 2 | 2 | 4 | 8 |
| 18 | Dinamarca | 2 | 1 | 3 | 6 |
| 19 | Iugoslàvia | 2 | 1 | 2 | 5 |
| 20 | Bèlgica | 2 | 0 | 1 | 3 |
| 21 | França | 1 | 8 | 6 | 15 |
| 22 | Canadà | 1 | 2 | 1 | 4 |
| 22 | Suïssa | 1 | 2 | 1 | 4 |
| 24 | Bahames | 1 | 0 | 0 | 1 |
| 24 | Etiòpia | 1 | 0 | 0 | 1 |
| 24 | Índia | 1 | 0 | 0 | 1 |
| 27 | Corea del Sud | 0 | 2 | 1 | 3 |
| 28 | Trinitat i Tobago | 0 | 1 | 2 | 3 |
| 29 | Tunísia | 0 | 1 | 1 | 2 |
| 30 | Argentina | 0 | 1 | 0 | 1 |
| 30 | Cuba | 0 | 1 | 0 | 1 |
| 30 | Filipines | 0 | 1 | 0 | 1 |
| 30 | Pakistan | 0 | 1 | 0 | 1 |
| 34 | Iran | 0 | 0 | 2 | 2 |
| 35 | Brasil | 0 | 0 | 1 | 1 |
| 35 | Ghana | 0 | 0 | 1 | 1 |
| 35 | Irlanda | 0 | 0 | 1 | 1 |
| 35 | Kenya | 0 | 0 | 1 | 1 |
| 35 | Mexico | 0 | 0 | 1 | 1 |
| 35 | Nigèria | 0 | 0 | 1 | 1 |
| 35 | Uruguai | 0 | 0 | 1 | 1 |
| Total | Total | 163 | 167 | 174 | 504 |
# Medaller dels Jocs Olímpics d'estiu de 1988

El medaller dels Jocs Olímpics d'Estiu de 1988 presenta totes les medalles lliurades als esportistes guanyadors de les proves disputades en aquest esdeveniment, realitzat entre el 17 de setembre i el 2 d'octubre de 1988 a la ciutat de Seül (Corea del Sud).
Les medalles apareixen agrupades pels Comitès Olímpics Nacionals participants i s'ordenen de forma decreixent contant les medalles d'or obtingudes; en cas d'haver empat, s'ordena d'igual forma contant les medalles de plata i, en cas de mantenir-se la igualtat, es conten les medalles de bronze. Si dos equips tenen la mateixa quantitat de medalles d'or, plata i bronze, es llisten en la mateixa posició i s'ordenen alfabèticament.

## Medaller

| Jocs Olímpics d'Estiu de 1988 | Jocs Olímpics d'Estiu de 1988 | Jocs Olímpics d'Estiu de 1988 | Jocs Olímpics d'Estiu de 1988 | Jocs Olímpics d'Estiu de 1988 | |
| Posició | País | | | | Total |
| 1 | Unió Soviètica | 55 | 31 | 46 | 132 |
| 2 | Alemanya Oriental | 37 | 35 | 30 | 102 |
| 3 | Estats Units | 36 | 31 | 27 | 94 |
| 4 | Corea del Sud | 12 | 10 | 11 | 33 |
| 5 | Alemanya Occidental | 11 | 14 | 15 | 40 |
| 6 | Hongria | 11 | 6 | 6 | 23 |
| 7 | Bulgària | 9 | 12 | 11 | 32 |
| 8 | Romania | 7 | 11 | 6 | 24 |
| 9 | França | 6 | 4 | 6 | 16 |
| 10 | Itàlia | 6 | 4 | 4 | 14 |
| 11 | Xina | 5 | 11 | 12 | 28 |
| 12 | Regne Unit | 5 | 10 | 9 | 24 |
| 13 | Kenya | 5 | 2 | 2 | 9 |
| 14 | Japó | 4 | 3 | 7 | 14 |
| 15 | Austràlia | 3 | 6 | 5 | 14 |
| 16 | Iugoslàvia | 3 | 4 | 5 | 12 |
| 17 | Txecoslovàquia | 3 | 3 | 2 | 8 |
| 18 | Nova Zelanda | 3 | 2 | 8 | 13 |
| 19 | Canadà | 3 | 2 | 5 | 10 |
| 20 | Polònia | 2 | 5 | 9 | 16 |
| 21 | Noruega | 2 | 3 | 0 | 5 |
| 22 | Països Baixos | 2 | 2 | 5 | 9 |
| 23 | Dinamarca | 2 | 1 | 1 | 4 |
| 24 | Brasil | 1 | 2 | 3 | 6 |
| 25 | Espanya | 1 | 1 | 2 | 4 |
| 25 | Finlàndia | 1 | 1 | 2 | 4 |
| 27 | Turquia | 1 | 1 | 0 | 2 |
| 28 | Marroc | 1 | 0 | 2 | 3 |
| 29 | Àustria | 1 | 0 | 0 | 1 |
| 29 | Portugal | 1 | 0 | 0 | 1 |
| 29 | Surinam | 1 | 0 | 0 | 1 |
| 32 | Suècia | 0 | 4 | 7 | 11 |
| 33 | Suïssa | 0 | 2 | 2 | 4 |
| 34 | Jamaica | 0 | 2 | 0 | 2 |
| 35 | Argentina | 0 | 1 | 1 | 2 |
| 36 | Xile | 0 | 1 | 0 | 1 |
| 36 | Costa Rica | 0 | 1 | 0 | 1 |
| 36 | Indonèsia | 0 | 1 | 0 | 1 |
| 36 | Iran | 0 | 1 | 0 | 1 |
| 36 | Illes Verges Nord-americanes | 0 | 1 | 0 | 1 |
| 36 | Antilles Neerlandeses | 0 | 1 | 0 | 1 |
| 36 | Perú | 0 | 1 | 0 | 1 |
| 36 | Senegal | 0 | 1 | 0 | 1 |
| 44 | Bèlgica | 0 | 0 | 2 | 2 |
| 44 | Mèxic | 0 | 0 | 2 | 2 |
| 46 | Colòmbia | 0 | 0 | 1 | 1 |
| 46 | Djibouti | 0 | 0 | 1 | 1 |
| 46 | Filipines | 0 | 0 | 1 | 1 |
| 46 | Grècia | 0 | 0 | 1 | 1 |
| 46 | Mongòlia | 0 | 0 | 1 | 1 |
| 46 | Pakistan | 0 | 0 | 1 | 1 |
| 46 | Tailàndia | 0 | 0 | 1 | 1 |
| Total | Total | 241 | 234 | 264 | 739 |
# Memorias del ángel caído

Memorias del ángel caído és una pel·lícula de terror espanyola dirigida el 1997 pels debutants Fernando Cámara i David Alonso, autors també del guió i protagonitzada per actors espanyols coneguts com a Santiago Ramos, José Luis López Vázquez i Emilio Gutiérrez Caba.

## Argument

Durant una missa celebrada a una antiga parròquia del centre de la ciutat, un grup de fidels mor enverinat després de combregar. Mentre la policia s'encarrega de la recerca, els sacerdots, que encara romanen a l'església, comencen a patir estranyes visions. La situació dona un gir inesperat quan els cadàvers dels combregadors tornen a la vida durant les autòpsies, cosa que inaugura el començament d'una nova era, tal com augura un llibre abans ocult i que ara torna.

## Repartiment

* Santiago Ramos... Francisco
* José Luis López Vázquez ... Antonio
* Emilio Gutiérrez Caba... Vicente
* Asunción Balaguer... Juana
* Tristán Ulloa... Alberto
* Luis Perezagua... Jorge
* Héctor Alterio ... Julio
* Juan Echanove ... Carlos

## Nominacions i premis

Fernando Cámara i David Alonso foren nominats al Goya al millor director novell als XII Premis Goya i al Festival de Sitges.

## Referències

* ↑ Memorias del ángel caído a Fotogramas
* ↑ Memorias del ángel caído al web dels Premis Goya
* ↑ Festival de Sitges 1997

## Enllaços externs

* Memoria del ángel caído a Historia de nuestro cine a rtve.es a la carta
# Mehinaku

El mehináku (meinaku) és una llengua arawak del grup de llengües Paresí-Waurá parlada al parc indígena del Xingu del Brasil pels mehinakus, uns 230 individus. Un dialecte, el Waurá-kumá, és "una mica intel·ligible" amb el waurá a causa de la influència d'aquesta llengua.

## Referències

* ↑ Seki, Lucy. 2011. Alto Xingu: uma área lingüística? In: Franchetto, Bruna (ed.), Alto Xingu: uma sociedade multilíngue, p. 57-85. Rio de Janeiro: Museu do Índio/FUNAI. (portuguès)
* ↑ Ramirez, Henri (2019). Enciclopédia das línguas arawak: acrescida de seis novas línguas e dois bancos de dados. (no prelo)
* ↑ Ramirez, Henri, & França, Maria Cristina Victorino de. (2019). Línguas Arawak da Bolívia. LIAMES: Línguas Indígenas Americanas, 19, e019012. https://doi.org/10.20396/liames.v19i0.8655045

## Enllaços externs

* Vocabulário meinaco - Schuller (1911)
# Mehmahetch

Mehmahetch (L'Òrix) fou el nom del nomós XVI de l'Alt Egipte. La capital fou Hebenu (Teodosiòpolis, avui Kom al-Ahmar). Una altra ciutat important fou Tadehnet (grec Akoris, àrab Tehna), i Menat-Khufu (Al-Minya), capital de l'Horitzó d'Horus durant l'Imperi Mitjà. Els déus principals foren Pakhet i Khnum. A Mehmahetch es troba la necròpolis de Beni Hasan.
# Maude Hirst

Maude Hirst (Londres, 6 de febrer de 1988) és una actriu anglesa principalment coneguda per haver interpretat a Helga entre 2013 i 2017 a la sèrie Vikings, produïda pel canal The History Channel. Hirst va estudiar interpretació a la prestigiosa escola londinenca Italia Conti of Academy of Theatre Arts.
Maude Hirst és la filla del escriptor, director i productor Michael Hirst, conegut per haver produït les sèries Vikings (2013 - present) i The Tudors (2007 - 2010) i la germana gran de Georgia Hirst, amb qui comparteix pantalla a la sèrie Vikings, on Georgia dona vida a Torvi des de la segona temporada.
Abans de Vikings, Maude Hirst també va participar en la sèrie britànica The Tudors en el paper de Kat Ashley entre 2008 i 2010 i a les pel·lícules Nuryan (2009) i Cash and Curry (2008).

## Filmografia
### Cinema

| Any | Títol | Rol | Notes |
| 2016 | The Knock | Carol | Curtmetratge, en postproducció |
| 2009 | Nuryan | Ellie | Personatge secundari |
| 2008 | Cash and Curry | Sophie | Personatge secundari |

### Televisió

| Any | Títol | Rol | Notes |
| 2013 - 2017 | Vikings | Helga | Personatge recurrent, apareix en 39 episodis |
| 2008 - 2010 | The Tudors | Kat Ashley | Personatge recurrent, apareix en 9 episodis |

## Referències

* ↑ https://find-and-update.company-information.service.gov.uk/officers/WCtV0XFvUDLC1x0X0ZZu7FdtaeY/appointments
* ↑ https://viewofthearts.com/2016/12/13/in-conversation-with-maude-hirst/ (en anglès)

## Enllaços externs

* Maude Hirst a Instagram
# Maude Nugent

Maude Nugent (12 de gener de 1873 - 3 de juny de 1958) va ser una cantant i compositora americana.

## Biografia

Nugent va néixer a Brooklyn, Nova York. Es va consolidar dins del circuit d'actrius i cantants de vodevil de l'època: arribà a cantar en llocs com The Abbey o formant part de produccions de Tony Pastor, reconegut com el pare del vodevil americà.
Nugent salta a la fama el 1896, quan amb 23 anys compon el tema Sweet Rosie O'Grady. Inicialment la cançó va ser refusada per un dels editors de l'anomenat Tin Pan Alley, Joseph W. Stern. El seu soci, Edward Marks, però, el va fer canviar d'opinió en veure que en sortir de l'oficina la comercialitzaria per algun altre editor. Marks la va perseguir pel carrer per fer-li una oferta.
En poc de temps, la partitura de Sweet Rosie O'Grady es va convertir en un dels valsos més populars de l'època. Va vendre més d'un milió de còpies; fou enregistrada l'any 1899 per la cantant Lil Hawthorne pel Berliner Gramophone, primer segell discogràfic.
Nugent va continuar component cançons que no van proliferar en nous èxits per la seva carrera. Ocasionalment col·laborava amb el seu marit, el també compositor William Jerome.
Als 28 anys, Nugent es retira dels escenaris per formar una família i cuidar la seva filla Florence, nascuda el 1896. Als anys 40, amb el pas dels xous a la televisió, Nugent va tornar a reaparèixer, sense massa repercussió, als platons de televisió.
Va morir el 3 de juny de 1958, a l'edat de 85 anys, a Nova York.

## Controvèrsia

Sovint s'ha posat en dubte l'autoria del seu gran èxit. Alguns crítics en consideren el seu marit, William Jerome, com l'autèntic autor, ja que en ser preguntat respecte a la involucració que havia tingut en la composició del tema, Jerome va admetre haver-hi fet algunes revisions.

## Referències

* ↑ Brooks, William; Fox, Pamela. «Nugent, Maude (1873 - 1958), singer, composer». A: Grove Music Online. Oxford Index, Gener 2001. ISBN 9781561592630 [Consulta: 19 octubre 2017]. Arxivat 19 October 2017$^{[Datemismatch]}$ a Wayback Machine.
* ↑ «IMDb» (en anglès). [Consulta: 19 novembre 2017].

## Enllaços externs

* Maude Nugent, amb 75 anys, interpretant la seva famosa cançó Sweet Rosie O'Grady (1949).
# Mark Sittich von Hohenems

Mark Sittich von Hohenems, o Marcus Sitticus Altemps (Hohenems, avui a Àustria, llavors al Sacre Imperi Romanogermànic, 1533 - Roma, 15 de febrer de 1595) va ser un cardenal alemany del segle xvi. La seva mare era germana del papa Pius IV i ell era cosí dels cardenals Giovanni Antonio Serbelloni (1560) i Carles Borromeo (1560).

## Biografia

Mark Sittich von Hohenems va participar en la guerra de la Toscana sota el comandament de Giangiacopo de' Medici i va lluitar també contra els turcs. Va ser clergue de la cambra apostòlica. Va tenir un fill natural, Roberto, que va legitimar després.
Hohenems va ser elegit bisbe de Cassano l'any 1561, però renúncia ja el mateix any i esdevé legat amb l'emperador Ferran I i Maximilià II del Sacre Imperi Romanogermànic.
El papa Pius IV, el seu oncle, el fa cardenal en el consistori del 26 de febrer de 1561. El mateix any és elegit bisbe de Constança i nomenat legat perpetuo a Avinyó. El cardenal Hohenems és governador de Ferno, de Norcia i Montan, de les Marques, d'Ascoli, d'Ancona i Cereti, de Capranica i de Viterbo. Fa construir el Palazzo Altemps a Roma.
Hohenems participa al conclave de 1565–1566 (elecció de Pius V), al conclave de 1572 (elecció de Gregori XIII), als conclaves de 1590 (elecció d'Urbà VII i de Gregori XIV) i als de 1591 (elecció d'Innocenci IX) i de 1592 (elecció de Climent VIII).

### Referències

* 1 2 3 4 5 «The Cardinals of the Holy Roman Church - Biographical Dictionary - Consistory of February 26, 1561». [Consulta: 14 maig 2020].
* 1 2 «Hohenems, Mark Sittich von» (en italià). [Consulta: 14 maig 2020].
* ↑ «Sede Vacante 1559». [Consulta: 14 maig 2020].
# Melianta

Melianta és el principal nucli de població del municipi de Fontcoberta (Pla de l'Estany), desenvolupat des dels anys 60 del Segle XX, amb un gran creixement des de llavors donada la seva proximitat a Banyoles.
Concentra la major part de les infraestructures públiques del municipi (l'Ajuntament és al nucli de La Farrès, a Can Jan).
A l'oest del nucli, al límit amb el terme municipal de Serinyà, hi ha l'estany intermitent del Clot d'Espolla.
Té al seu terme una moderna capella, construïda el 1983 segons plànols de l'arquitecte Joan Moner i Riera.
A prop del Clot d'Espolla hi ha el jaciment arqueològic de Roca Foradada, que ha estat objecte de diverses campanyes d'excavació en els darrers anys.

## Referències

* ↑ «Melianta». [Consulta: 8 març 2024].
* ↑ «Roca Foradada se consolida como yacimiento neandertal» (en castellà), 29-08-2014. [Consulta: 8 març 2024].
# Melhus

Melhus és un municipi situat al comtat de Trøndelag, Noruega. Té 16.096 habitants (2016) i té una superfície de 694.66 km². Melhus fou un territori important en l'època víquing. La ruta europea E06 travessa el municipi de dalt a baix. Al nord del municipi hi ha una entrada del fiord de Trondheim.

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 11 març 2016].
* ↑ «Personnemningar til stadnamn i Noreg» (en noruec). Språkrådet.
# Mazzouna

Mazzouna o Mezzouna (àrab: المَزّونَة, al-Mazzūna) és una ciutat de Tunísia a la governació de Sidi Bou Zid, la més meridional de la governació, amb una població de 8.000 habitants. Uns pocs quilòmetres al sud hi ha la sabkhat d'En Noual i a l'oest les muntanyes anomenades Djebel Daouaou. Té al nord les viles de El Karma (nord-oest) i El Gheriss (nord). És capçalera d'una delegació amb 22.950 habitants al cens del 2004.

## Economia

La seva economia està basada en la producció agrícola, ja que es troba a la regió on comença el cultiu intensiu d'oliveres. Té estació de ferrocarril.

## Administració

Com a delegació o mutamadiyya, duu el codi geogràfic 43 60 (ISO 3166-2:TN-12) i està dividida en nou sectors o imades:
* Mezzouna (43 60 51)
* El Founi (43 60 52)
* Bou Hedma (43 60 53)
* El Gheris Est (43 60 54)
* Khobna (43 60 55)
* Eddaouara (43 60 56)
* El Khaoui (43 60 57)
* El Besbes (43 60 58)
* Essed (43 60 59)
Al mateix temps, forma una municipalitat o baladiyya (codi geogràfic 43 18).

## Referències

* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 107-111. ISSN: 1737-7838 [Consulta: 18 agost 2021].
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 157. ISSN: 1737-7838 [Consulta: 18 agost 2021].